nii kaua pole siia midagi kirjutanud, et kohe imelik on jälle alustada... või siis mõtled, kas üldse...  aga kui räägitakse etnograafiast, siis ju jälle nagu võiks;)    tegelikult on vahepeal igasugu käsitööd teinud küll. aga kui pole pilte, siis pole ka midagi näidata. oli küll plaanis suvel ilusa ilmaga pilte teha, aga need ilusad ilmad läksid nii kiiresti, et isegi väga ei mäleta millal need olid... aga eks ma katsun tasapisi järjele saada nii piltide kui tekstiga.      täna Krentu uuest blogist tema võrratut "vanast uut" pluusi nähes meenus, et ka mina hiljuti ühest vanast pluusist midagi uut tegin. ma ei oska pluusi uuest kangastki õmmelda, nii et midagi sellist ma ei teinud. üle hulga aja valmis üks uus kott. tegelikult ma käin selle kotiga pidevalt, niiet väga uueks teda ise enam ei peagi. algmaterjaliks mehe vana teksasärk. väga mõnus kott on - olen rahul. ja ütlen kohe ära, et need reas trukid ei läi enam lahti (see on põhiline küsimus inimestel - kas need trukid lahti ka käivad).      pisividinate lainelt pole ma endiselt ära saanud. kevadel võtsin plaani  realiseerida ära aja jooksul erinevatel põhjustel tekkinud väiksed heegelnutsakad ja proovilapid jms nodi. siin on ka üks udune pilt sellest hunnikust. ära nagu ei viska ja teha nendega ka midagi pole. prossideks aga on neid päris mõnus teha.